
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 150 (1) 

Ίδρυση ειδικού νομικού προσώπου ιδιωτικού δικαίου για 
την αξιοποίηση και διαχείριση της περιουσίας του Εθνι¬ 
κού Μετσόβιου Πολυτεχνείου και έγκριση του κατα¬ 
στατικού του. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 3, παρΓ 7 και 50 παρ. 1 του Ν. 1268/ 
1982 (Α’ 87) 

β) του άρθρου 70 παρ. 12 του Ν. 1566/1985 (Α' 167) 
γ) του άρθρου 2 παρ. 2 εδάφιο β IX του Ν. 2083/1992 
(Α' 159). 

δ) του άρθρου 29 Α του Ν. 1558/1985 όπως αυτό προ- 
σετέθη με το άρθρο 27 του Ν. 2081 /1992 (Α' 154). 
ε) του άρθρου 22 παρ. 3 του Ν. 2362/1995 (Α' 247) 

2. Την πρόταση της Συγκλήτου του Εθνικού Μετσοβίου 
Πολυτεχνείου (συνεδριάσεις 10/13.5.94 και 21.7.95) 

3. Το γεγονός ότι δε γνωμοδότησε το Συμβούλιο Ανώτα¬ 
της Παιδείας αν και ζητήθηκε η γνώμη του με το αριθμ. 
Β1/1404/12.10.94 έγγραφο του Υπουργείου Εθνικής 
Παιδείας και θρησκευμάτων και ότι έχει παρέλθει άπρα¬ 
κτη η προθεσμία που ορίζουν οι διατάξεις του άρθρου 50 
παρ. 3 του Ν. 1268/1982, όπως διατηρήθηκε σε ισχύ με 
το άρθρο 28 παρ. 17 του Ν. 2083/1992. 

4. Το γεγονός ότι από την έκδοση του παρόντος διατάγ¬ 
ματος προκαλείται εφάπαξ δαπάνη ποσού είκοσι εκατομ¬ 
μυρίων (20.000.000) δραχμών για την καταβολή του μετο¬ 
χικού κεφαλαίου, το οποίο βαρύνει τον προϋπολογισμό 
εξόδων του Ε.Μ. Πολυτεχνείου οικονομικού έτους 1996, 
στον οπο'ιο έχει εγγράφει σχετική πίστωση. 

5. Τις γνωμοδοτήσεις αριθμ. 89/1995 και 38/1996 του 
Συμβουλίου της Επικράτειας, με πρόταση των Υπουργών 
Οικονομικών και Εθνικής Παιδείας και θρησκευμάτων, 
αποφασίζουμε: 

Άρθρο Πρώτο 
Ίδρυση 

1. Ιδρύεται ειδικό νομικό πρόσωπο ιδιωτικού δικαίου με 
την 

επωνυμία «ΕΤΑΙΡΕΙΑ ΑΞΙΟΠΟΙΗΣΕΩΣ ΚΑΙ ΔΙΑΧΕΙΡΙ- 
ΣΕΩΣ ΤΗΣ ΠΕΡΙΟΥΣΙΑΣ ΤΟΥ ΕΘΝΙΚΟΥ ΜΕΤΣΟΒΙΟΥ 
ΠΟΛΥΤΕΧΝΕΙΟΥ (Ε.Μ.Π.)». 


2. Σκοπός της Εταιρείας είναι σύμφωνα με το άρθρο 3 
παρ. 7 του Νόμου 1268/1982 η αξιοποίηση και διαχείριση 
της κινητής και ακίνητης περιουσίας του Εθνικού Μετσο¬ 
βίου Πολυτεχνείου. 

3. Η Εταιρεία λειτουργεί για την εξυπηρέτηση των οικο¬ 
νομικών συμφερόντων του Ε.Ν. Πολυτεχνείου, με τη 
μορφή της Ανώνυμης Εταιρείας, διεπομένη από τη νομο¬ 
θεσία περί ανωνύμων εταιρειών, εκτός εάν υπάρχει δια¬ 
φορετική ρύθμιση στο καταστατικό που ακολουθεί και το 
οποίο εγκρίνεται με το παρόν διάταγμα. 

Άρθρο Δεύτερο 
Καταστατικό 

Εγκρίνεται το καταστατικό της 
«ΕΤΑΙΡΕΙΑΣ ΑΞΙΟΠΟΙΗΣΕΩΣ 

ΚΑΙ ΔΙΑΧΕΙΡΙΣΕΩΣ ΤΗΣ ΠΕΡΙΟΥΣΙΑΣ ΤΟΥ ΕΘΝΙΚΟΥ 
ΜΕΤΣΟΒΙΟΥ ΠΟΛΥΤΕΧΝΕΙΟΥ (Ε.Μ.Π.)», το οποίο έχει 
ως εξής: 

ΚΕΦΑΛΑΙΟ Α' 

Επωνυμία - Μορφή - Έδρα - Διάρκεια 
Άρθρο 1 

Επωνυμία - Μορφή 

Το ειδικό νομικό πρόσωπο ιδιωτικού δικαίου, που ιδρύε¬ 
ται με το άρθρο πρώτο του Διατάγματος αυτού, λειτουργεί 
με τη μορφή Ανώνυμης Εταιρείας με την επωνυμία «ΕΤΑΙ¬ 
ΡΕΙΑ ΑΞΙΟΠΟΙΗΣΕΩΣ ΚΑΙ ΔΙΑΧΕΙΡΙΣΕΩΣ ΤΗΣ ΠΕΡΙΟΥ¬ 
ΣΙΑΣ ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 
(Ε.Μ.Π.)». 

Άρθρο 2 
Έδρα 

1. Έδρα της Εταιρείας ορίζεται η Αθήνα, στο Νομό Αττι¬ 
κής. 

2. Με απόφαση της Γ ενικής Συνέλευσης της Εταιρείας 
μπορούν να ιδρύονται και να καταργούνται γραφεία η υπο¬ 
καταστήματα για τις ανάγκες της εταιρείας σε πόλεις της 
Ελλάδας που έχουν έδρα επιμέρους μονάδες του Ε.Μ.Πο¬ 
λυτεχνείου. Με την ίδια απόφαση καθορίζονται συγχρό¬ 
νως οι όροι εγκατάστασης και λειτουργίας αυτών. 

Άρθρο 3 
Διάρκεια 

Η διάρκεια της Εταιρείας αξιοποιήσεως και διαχειρί- 
σεως της περιουσίας του Ε.Μ.ΠολυτεχνεΙου ορίζεται σε 
εκατό (100) έτη. 

ΚΕΦΑΛΑΙΟ Β 

ΜΕΤΟΧΙΚΟ ΚΕΦΑΛΑΙΟ, ΜΕΤΟΧΟΣ, ΜΕΤΟΧΗ 
Άρθρο 4 

Μετοχικό Κεφάλαιο 

Το μετοχικό κεφάλαιο της Εταιρείας ορίζεται στο ποσό 
των δραχμών είκοσι εκατομμυρίων (20.000.000) δραχ¬ 
μών, το οποίο καταβάλλεται ολόκληρο από το Ε. Μ. Πολυ¬ 
τεχνείο μέσα σε ένα μήνα από το διορισμό του πρώτου 
Διοικητικού Συμβουλίου. 

Άρθρο 5 

Μέτοχος και μετοχή 

1. Το μετοχικό κεφάλαιο της Εταιρείας αντιπροσωπεύε¬ 
ται από μία μετοχή που ανήκει ολόκληρη στο Εθνικό Με- 
τσόβιο Πολυτεχνείο. 

2. Η μοναδική μετοχή της Εταιρείας είναι ονομαστική, 
αδιαίρετη και αμεταβίβαστη. 

3. Ο τίτλος της μετοχής φέρει τη σφραγίδα της Εται¬ 
ρείας, την ημερομηνία έκδοσης και τις υπογραφές του 
Προέδρου του Διοικητικού Συμβουλίου και του Αντιπροέ¬ 
δρου ή του Γενικού Διευθυντή της Εταιρείας. 

4. Σε κάθε περίπτωση αύξησης του κεφαλαίου το ποσό 
καλύπτεται από το Εθνικό Μετσόβιο Πολυτεχνείο. 

ΚΕΦΑΛΑΙΟ Γ 

ΣΚΟΠΟΣ-ΟΡΙΣΜΟΙ 
Άρθρο 6 
Σκοπός 

1. Σκοπός της Εταιρείας είναι, η αξιοποίηση και διαχεί¬ 
ριση των περιουσιακών στοιχείων του Εθνικού Μετσοβίου 
Πολυτεχνείου τα οποία θα εκχωρούνται σ’ αυτήν κατά 
χρήση με απόφαση της Συγκλήτου, καθώς και η προώ¬ 
θηση της ορθότερης διαχειρίσεως των περιουσιακών αυ¬ 
τών στοιχείων προς πλήρη αξιοποίηση των δυνατοτήτων 
τους, σύμφωνα με τους κανόνες της ιδιωτικής οικονομίας 
και το συμφέρον του Ε.Μ. Πολυτεχνείου. 

2. Προς επίτευξη του ανωτέρω σκοπού η Εταιρεία μερι¬ 
μνά για: 

α. Την οργάνωση, τη διαχείριση και λειτουργία του Τε¬ 
χνολογικού Πάρκου στην περιοχή του Λαυρίου σύμφωνα 
με την από 31.12.1992 σύμβαση μεταξύ του Ε.Μ. Πολυ¬ 
τεχνείου και της Κτηματικής Εταιρείας Δημοσίου με την 
οποία έγινε η παραχώρηση των ακινήτων των εγκαταστά¬ 
σεων της πρώην Γαλλικής Εταιρείας Μεταλλείων Λαυ¬ 
ρίου. 

β. Την επιδίωξη δωρεών, κληρονομιών, κληροδοσιών 
και άλλων χαριστικών παροχών από οποιαδήποτε πηγή, 
δημόσια ή ιδιωτική, εγχώρια ή αλλοδαπή επ' σνόματι του 
Ε.Μ. Πολυτεχνείου. 

γ. Την επιδίωξη χρηματοδοτήσεων από οποιαδήποτε 
πηγή, δημόσια ή ιδιωτική εγχώρια ή αλλοδαπή, επ’ ονόματι 
του Ε.Μ.ΠολυτεχνεΙου. 

δ. Την ένανπ αμοιβής ή συμμετοχής είσπραξη δικαιω¬ 


μάτων του Ε.Μ. Πολυτεχνείου για την παροχή υπηρεσιών 
του προς τρίτους (μελετών, γνωμοδοτήσεων κ,τ.λ.) είτε 
αυτές σχετίζονται με το αντικείμενο της εταιρείας είτε όχι, 
εφόσον τα έσοδα αυτά ή η δραστηριότητα αυτή του Ε.Μ. 
Πολυτεχνείου προκύψει από ενέργειες της εταιρείας. 

ε. Οποιαδήπτε άλλη ενέργεια και πράξη που έχει ως 
αποτέλεσμα την αύξηση της Περιουσίας του Ε.Μ. Πολυτε¬ 
χνείου και τη βελτίωση της αποδοτικότητας. 

Άρθρο 7 

Ορισμός «Περιουσίας» 

1. Ως «περιουσία» που υπόκειται στη διαχείριση της 
Εταιρείας, με την έννοια του προηγουμένου άρθρου 6, νο¬ 
ούνται υπό τον όρο της παρ. 4 του παρόντος άρθρου ιδίως: 

α) Τα παντός είδους ακ'ινητα του Εθνικού Μετσοβίου 
Πολυτεχνείου. 

β) Τα κινητά περιουσιακά στοιχεία του (χρήματα κατα¬ 
θέσεις, ομόλογα, μετοχές και άλλα αξιόγραφα εν γένει σε 
δραχμές και ξένο νόμισμα). 

γ) Τα παντός είδους ακίνητα που περιλαμβάνονται στην 
από 31.12.92 σύμβαση παραχώρησης ακινήτου μεταξύ 
του Ε.Μ. Πολυτεχνείου και Κτηματικής Εταιρείας Δημο¬ 
σίου που αφορούν τις εγκαταστάσεις της πρώην Γαλλικής 
Εταιρείας Μεταλλείων Λαυρίου. 

2. Νοούνται επίσης ως «περιουσία» και χαρακτηρίζονται 
εφεξής με τον όρο αυτό, τα περιουσιακά στοιχεία που 
ανήκουν ή περιέχονται σε άλλα Νομικά Πρόσωπα (εται¬ 
ρείες, κοινοπραξίες κ.τ.λ.) εφόσον και κατά το μέρος που 
συμμετέχει το Ε.Μ. Πολυτεχνείο σ’ αυτά αμέσως ή εμμέ¬ 
σως για την εκπλήρωση του σκοπού του άρθρου 6 του πα¬ 
ρόντος. Τα περιουσικά στοιχεία μπορεί να είναι ακίνητα ή 
κινητά. 

3. Δεν νοούνται ως «περιουσία» που υπόκειται στη δια¬ 
χείριση της Εταιρείας τα περιουσιακά εκείνα στοιχεία (ακί¬ 
νητα, σκεύη, έπιπλα, εργαλεία, μηχανήματα κ.λπ.), τα 
οποία χρησιμοποιούνται για τις ανάγκες του Ε.Μ. Πολυτε¬ 
χνείου ίδια για τις εκπαιδευτικές, ερευνητικές και διοικητι¬ 
κές λειτουργίες του και των κληροδοτημάτων του. Το Ε.Μ. 
Πολυτεχνείο μπορεί να αναθέτει στην Εταιρεία, έναντι 
αμοιβής και με ειδικές εκάστοτε συμφωνίες την επιμέλεια 
και συντήρηση των περιουσιακών αυτών στοιχείων. 

4. Τα περιουσιακά στοιχεία που περιγράφονται στις πα¬ 
ραπάνω παραγ. 1 και 2 υπάγονται στην «περιουσία» υπό 
την έννοια του παρόντος, εφόσον περιλαμβάνονται στο 
πρωτόκολλο του άρθρου 11 παρ. 1. 

5.0 όρος «Περιουσία» θα έχει εφεξής, όποτε χρησιμο¬ 
ποιείται στο Καταστατικό, την έννοια που 'περιγράφεται 
στο παρόν άρθρο. 

Άρθρο 8 

Ορισμός «αξιοποιήσεως» και «διαχειρίσεως» περιουσίας 

1. Ως «αξιοποίηση» και «διαχείριση» νοείται η ενέργεια 
κάθε πράξεως που αφορά το περιουσιακό στοιχείο (κινητό 
ή ακίνητο) το οποίο έχει παραδοθεί για αξιοποίηση, διαχεί¬ 
ριση ή εκμετάλλευση στην εταιρεία, εκτός από τις πράξεις 
εκποίησης. 

2. Ειδικά για πράξεις εκποίησης η Εταιρεία έχει την 
εξουσία δια-πραγματεύσεων και προτάσεων που στην τε¬ 
λική τους μορφή τελούν υπό τη συγκατάθεση της Συγκλή¬ 
του και την τυχόν απαιτούμενη, κατά την ισχύουσα νομο¬ 
θεσία, έγκριση οργάνων της Πολιτείας. 

Άρθρο 9 

Η Εταιρεία Εντολοδόχος και πληρεξούσιος του Ε.Μ. Πο¬ 
λυτεχνείου 

1. Με την έναρξη ισχύος του Διατάγματος αυτού η Εται¬ 
ρεία έχει την εντολή και πληρεξουσιότητα για την επιχεί¬ 
ρηση , σύμφωνα με το προηγούμενο άρθρο των δικαιοπρα- 
ξιών που αφορούν την κινητή και ακίνητη περιουσία του 
Ε.Μ. Πολυτεχνείου. Τα αποτελέσματα των δικαιοπραξιών 
αυτών επέρχονται στο όνομα και για λογαριασμό του Ε.Μ. 
Πολυτεχνείου, εφόσον αφορούν περιουσιακά στοιχεία 
ιδιοκτησίας του. 

2. Η Εταιρεία έχει την υποχρέωση να διοικεί και να δια¬ 
χειρίζεται με επιμέλεια την περιουσία του ιδρύματος και 
σύμφωνα με τους κανόνες της τακτικής εκμετάλλευσης. 

ΚΕΦΑΛΑΙΟ Δ 

ΑΠΟΓΡΑΦΗ ΠΕΡΙΟΥΣΙΑΣ Ε.Μ. ΠΟΛΥΤΕΧΝΕΙΟΥ 
ΕΝΑΡΞΗ ΛΕΙΤΟΥΡΓΙΑΣ ΤΗΣ ΕΤΑΙΡΕΙΑΣ 

Άρθρο 10 

Απογραφή Περιουσίας 

1. Καμμία πράξη διαχείρισης δεν γίνεται πριν ολοκλη¬ 
ρωθεί η διαδικασία απογραφής της Περιουσίας, σύμφωνα 
με όσα ορίζονται στο παρόν. 

2. Τη φροντίδα της απογραφής αναλαμβάνει η Εταιρεία. 

3. Η απογραφή περιλαμβάνει τη χαρτογράφηση, κτημα- 
τογράφηση και καταγραφή της ακίνητης και κινητής πε¬ 
ριουσίας, της οποίας την αξιοποίηση και διαχείριση ανα¬ 
λαμβάνει η Εταιρεία, καθώς και τον υπολογισμό της αξίας 
του καθενός ακινήτου και της κάθε κατηγορίας κινητών 
περιουσιακών στοιχείων. 

Δια του παρόντος εκχωρούνται οτην Εταιρεία το σύνολο 
των δικαιωμάτων και υποχρεώσεων που απορρέουν από 
την 31.12.1992 σύμβαοη παραχώρησης ακινήτου μεταξύ 
Ε.Μ. Πολυτεχνείου και Κτηματικής Εταιρείας Δημοσίου. 

4. Με βάση την προηγούμενη παράγραφο, η Εταιρεία: 
α. Παραλαμβάνει όλα τα στοιχεία της περιουσίας και 

αναλαμβάνει τη φύλαξή τους μέχρι το τέλος της απογρα- 
φής. 

β. Προχωρεί στην πλήρη απογραφή της περιουσίας, σε 
συνεργασία με τις υπηρεσίες του Ε.Μ. Πολυτεχνείου, συ¬ 
μπεριλαμβανομένου και του υπολογισμού της αξίας. 

Άρθρο 11 

Έναρξη λειτουργίας 

1. Κατά την απογραφή διαχωρίζονται τα στοιχεία του 
άρθρου 7 παρ. 3 και όσα τυχόν άλλα εξαιρούνται της προς 
διαχείριση περιουσίας και υπογράφεται ειδικό πρωτό¬ 
κολλο των περιουσιακών στοιχείων, τα οποία θα υπαχθούν 
τελικώς στη διαχείριση της Εταιρείας. 

2. Με απόφαση της Συγκλήτου που λαμβάνεται με 
πλειοψηφία των 2/3 των παρόντων μελών της μπορεί να 
αφαιρείται μέρος ή το σύνολο των περιουσιακών στοι¬ 
χείων που δόθηκαν στη διαχείριση της Εταιρείας, οπότε 
υπογράφεται νέο σχετικό πρωτόκολλο. Σε περίπτωση ολι¬ 
κής και οριστικής αφαίρεσης η Εταιρεία διαλύεται με ανα- 
κλητικό Π.Δ. που εκδίδεται με την ίδια διαδικασία, όπως 
και το παρόν. 

3. Με ειδικές επιμέρους συμφωνίες, ορισμένα από τα 
στοιχεία της Περιουσίας είναι δυνατόν να περιέρχονται 


στη διαχείριση της Εταιρείας μόλις απογράφονται, πριν 
από την ολοκλήρωση του συνόλου της απογραφής και 
ανεξαρτήτως των λοιπών περιουσιακών στοιχείων. Τα 
στοιχεία αυτά καταγράφονται μόλις απογραφούν στο πρω¬ 
τόκολλο, το οποίο στην περίπτωση αυτή ανοίγει πριν από 
την ολοκλήρωση της απογραφής, συμπληρώνεται δε και 
υπογράφεται τμηματικώς. 

ΚΕΦΑΛΑΙΟ Ε 

ΣΥΜΜΕΤΟΧΗ ΤΗΣ ΕΤΑΙΡΕΙΑΣ ΣΤΑ ΑΠΟΤΕΛΕΣΜΑΤΑ 
ΕΚΜΕΤΑΛΛΕΥΣΕΩΣ 

Άρθρο 12 

Αποτελέσματα εκμεταλλεύσεως 

1. Η Εταιρεία, ως διαχειριστής της Περιουσίας, συμμε¬ 
τέχει στα κέρδη και στις ζημιές από το σύνολο της διαχεί¬ 
ρισης. 

2. Με ειδικές συμβάσεις του Ε.Μ. Πολυτεχνείου και της 
Εταιρείας θα ορίζονται λεπτομερώς οι επί μέρους και τα 
ποσοστά συμμετοχής της Εταιρείας στα κέρδη και στις ζη¬ 
μιές από τη διαχείριση και αξιοποίηση της Περιουσίας 
κατά κατηγορίες περιουσιακών στοιχείων ή για μεμονω¬ 
μένα περιουσικά στοιχεία. Οι συμβάσεις αναθεωρούνται 
ανά τριετία. 

Άρθρο 13 

Τρόπος εκμεταλλεύσεως 

1. Η Εταιρεία τηρεί χωριστό λογαριασμό διαχείρισης για 
καθένα από τα περιουσιακά στοιχεία που διαχειρίζεται. 
Προκειμένου περί ακινήτων, υπάρχει χωριστός λογαρια¬ 
σμός για κάθε ακίνητο. Προκειμένου περί κινητών περιου¬ 
σιακών στοιχείων, χωριστός λογαριασμός υπάρχει για 
κάθε κατηγορία κινητών (χρήματα, καταθέσεις, ομόλογα, 
μετοχές και λοιπά αξιόγραφα, χωριστά για όσα εκφράζο¬ 
νται σε δραχμές και για όσα εκφράζονται σε ξένο νόμι¬ 
σμα). 

2. Η Εταιρεία συμμετέχει στο καθαρό κέρδος ή στην κα¬ 
θαρή ζημία που προκύπτει από την εκμετάλλευση του κα¬ 
θενός από τα περιουσιακά στοιχεία, όπως προκύπτει από 
την κίνηση των επιμέρους λογαριασμών της προηγούμε¬ 
νης παραγράφου. 

ΚΕΦΑΛΑΙΟ ΣΤ’ 

ΓΕΝΙΚΗ ΣΥΝΕΛΕΥΣΗ 
Άρθρο 14 

Αρμοδιότητες της Γενικής Συνέλευσης 

1. Η Γενική Συνέλευση ε'ιναι το ανώτατο όργανο του νο¬ 
μικού προσώπου της Εταιρείας και έχει δικαίωμα να απο¬ 
φασίζει για οποιαδήποτε υπόθεση αφορά την Εταιρεία, 
θέση Γ ενικής Συνέλευσης επέχει η Σύγκλητος του Ε.Μ.Π. 
στην οποία ανήκουν και από την οποία ασκούνται οι αρμο¬ 
διότητες της Γ ενικής Συνελεύσεως. 

2. Η Γενική Συνέλευση προς άσκηση των αρμοδιοτήτων 
της συνέρχεται σε τακτική συνεδρίαση κατ’ έτος ή εκτά¬ 
κτως. Ο πρύτανης ή ο νόμιμος αναπληρωτής του συντάσ¬ 
σει και υπογράφει την απόφαση της συγκλήτου. 

3. Η Γ ενική Συνέλευση εγκρίνει την πολιτική της Εται¬ 
ρείας, όπως προτείνεται από το Διοικητικό Συμβούλιο, 
εποπτεύει τη λειτουργία της και ελέγχει τις πράξεις του 
Διοικητικού Συμβουλίου. Η Γενική Συνέλευση είναι αρμό- 

δια να αποφασίζει για τα εξής θέματα: 

α) Εκλογή των μελών του Διοικητικού Συμβουλίου και 
προσδιορισμός της αποζημίωσής τους 
β) Έγκριση του προϋπολογισμού και ισολογισμού της 
Εταιρείας 

γ) Διάθεση των καθαρών κερδών της Εταιρείας 
δ) Ορισμός Ελεγκτών 

ε) Απαλλαγή των μελών του Διοικητικού Συμβουλίου και 
των Ελεγκτών από κάθε ευθύνη για αποζημίωση 
στ) Αύξηση ή μείωση του μετοχικού Κεφαλαίου 
ζ) Έκδοση ομολογιακών δανείων 
η) Έγκριση της έκθεσης πεπραγμένων 
θ) Έγκριση του εσωτερικού κανονισμού της Εταιρείας 
ι) Σύναψη δανείων πέραν του ποσού του Κεφαλαίου 
ια) Εκχώρηση ή πώληση οποιοσδήποτε περιουσιακού 
στοιχείου ιδιοκτησίας του Ε.Μ.Π. για την περαιτέρω αξιο¬ 
ποίησή του σύμφωνα με το σκοπό της εταιρείας. 

ιβ) Έλεγχος των πράξεων του Δ.Σ. ιδιαίτερα σε σχέση 
με την πορεία της υλοποίησης του προγράμματος και του 
σκοπού της Εταιρείας, 
ιγ) Διορισμός εκκαθαριστών. 
οδ) Διάλυση της Εταιρείας 

Άρθρο 15 

Σύγκληση, Προεδρείο και Λειτουργία 
της Γ ενικής Συνέλευσης 

1. Η Γενική Συνέλευση συγκαλείται από το Διοικητικό 
Συμβούλιο με μέριμνα του Προέδρου, υποχρεωτικώς στην 
έδρα της Εταιρείας μια φορά τουλάχιστον σε κάθε εται¬ 
ρική χρήση και μέσα σε έξι μήνες το πολύ από τη λήξη αυ¬ 
τής της χρήσεως. Το Διοικητικό Συμβούλιο μπορεί να συ- 
γκαλεί και εκτάκτως τη Γ ενική Συνέλευση όποτε το κρίνει 
σκόπιμο ή αναγκαίο. 

2. Το Δ.Σ., με μέριμνα του Προέδρου του, είναι υποχρε¬ 
ωμένο να συγκαλεί τη Γ ενική Συνέλευση εκτός από τις πε¬ 
ριπτώσεις που προβλέπονται από το νόμο και το καταστα¬ 
τικό και σε κάθε άλλη περίπτωση, μετά από αίτηση του 
ενός έκτου (1/6) των μελών της Γ ενικής Συνέλευσης. 

3. Το Διοικητικό Συμβούλιο, με μέριμνα του Προέδρου 
του, Οφείλει να συγκαλεί τη Γενική Συνέλευση, ύστερα 
από αίτηση των Ελεγκτών, μέσα σε δέκα (10) ημέρε από 
την επίδοση της αιτήσεως στον Πρόεδρό του και να ορίζει 
ως αντικείμενο της ημερήσιας διάταξης το περιεχόμενο 
της αίτησης. 

4. Η Γενική Συνέλευση, με εξαίρεση τις επαναληπτικές 
συνελεύσεις και τις συνελεύσεις που εξομοιώνονται με 
αυτές, συγκαλείται είκοσι τουλάχιστον ημέρες πριν από 
την οριζόμενη για τη συνεδρίασή της ημέρα. Η σχετική 
πρόσκληση είναι γραπτή και περιλαμβάνει με σαφήνεια 
τον τόπο, την ημέρα και ώρα της συνεδρίασης καθώς και 
τα θέματα της ημερήσιας διάταξης. 

5. Η πρόσκληση κοινοποιείται σε όλα τα μέλη της Γενι¬ 
κής Συνέλευσης. 

6. Της Γ ενικής Συνέλευσης προεδρεύει ο Πρύτανης και 
τούτου κωλυομένου ή ελλείποντος ο νόμιμος αναπληρω¬ 
τής του. Χρέη Γραμματέα εκτελεί ο Γραμματέας της Συ¬ 
γκλήτου. 

7. Οι συζητήσεις και αποφάσεις της Γ ενικής Συνέλευ¬ 
σης περιορίζονται στα θέματα της ημερήσιας διάταξης. 
Συζητήσεις εκτός από τα θέματα της ημερήσιας διάταξης 
επιτρέπονται με συναίνεση της Γ ενικής Συνέλευσης. 

8. Η ημερήσια διάταξη καταρτίζεται από το Διοικητικό 


Συμβούλιο με μέριμνα του Προέδρου του και περιλαμβάνει 
τις προτάσεις του, τις προτάσεις του ΕΜΠ και των ελε¬ 
γκτών. 

9. Περιλήψεις των συζητήσεων στις Συνελεύσεις, κα¬ 
θώς και οι αποφάσεις που λαμβάνονται, καταχωρίζονται 
σε ειδικό βιβλίο Πρακτικών και υπογράφονται από τον 
Πρόεδρο της Γενικής Συνέλευσης και το Γ ραμματέα της. 

10. Αντίγραφα και αποσπάσματα πρακτικών επικυρώ¬ 
νονται από τον Πρόεδρο του Διοικητικού Συμβουλίου της 
Εταιρείας ή τον αναπληρωτή του. 

11. Για θέματα απαρτίας και λήψης απόφασης εφαρμό¬ 
ζονται οι διατάξεις του άρθρου 12 παρ. 5 του Ν. 1268/82, 
όπως ισχύει κάθε φορά. Κατ' εξαίρεση για τη λήψη απο¬ 
φάσεων σε θέματα που αφορούν τη διάλυση της Εται¬ 
ρείας, την αύξηση ή μείωση του μετοχικού κεφαλαίου και 
την έκδοση δανείων με ομολογίες, απαιτείται πλειοψηφία 
των δύο τρίτων (2/3) των μελών της. 

ΚΕΦΑΛΑΙΟ Ζ’ 

ΔΙΟΙΚΗΤΙΚΟ ΣΥΜΒΟΥΛΙΟ 

Άρθρο 16 

Σύνθεση Διοικητικού Συμβουλίου 

1. Η Εταιρεία διοικείται από εννεαμελές (9) Διοικητικό 
Συμβούλιο. Ως μέλη του Διοικητικού Συμβουλίου εκλέγο¬ 
νται από τη Γενική Συνέλευση μαζί με τους αναπληρωτές 
τους, πρόσωπα που έχουν το κύρος και την επαγγελμα¬ 
τική γνώση να συνδράμουν στη λειτουργία της Εταιρείας. 

2. Τα μέλη του Διοικητικού Συμβουλίου έχουν την ελλη¬ 
νική ιθαγένεια και ανακαλούνται οποτεδήποτε από τη Γε¬ 
νική Συνέλευση της Εταιρείας. 

3. Το Διοικητικό Συμβούλιο εκλέγει από τα μέλη του τον 
Πρόεδρο, και τον Αντιπρόεδρο. 

4.0 Πρόεδρος του Διοικητικού Συμβουλίου προεδρεύει 
των συνεδριάσεων αυτού, διευθύνει τις εργασίες του, έχει 
την ανώτατη εποπτεία της λειτουργίας της Εταιρείας και 
ενημερώνει συνεχώς το Διοικητικό Συμβούλιο. 

Η Εταιρεία εκπροσωπείται δικαστικώς και εξωδίκως 
από τον Πρόεδρο του Διοικητικού Συμβουλίου και τούτου 
ελλείποντος ή κωλυομένου από τον Αντιπρόεδρο ή σε πε¬ 
ρίπτωση απουσίας ή κωλύματος αυτού από το Γενικό 
Διευθυντή της Εταιρείας. 

Άρθρο 17 

θητεία - Αναπλήρωση Συμβούλων 

1. Η θητεία των μελών του Διοικητικού Συμβουλίου είναι 
τετραετής. Η θητεία μέλους του Διοικητικού Συμβουλίου 
μπορεί να ανανεωθεί έως και τρεις φορές. 

2. Εάν για οποιαδήποτε αιτία κενωθεί θέση Συμβούλου, 
το Διοικητικό Συμβούλιο εκλέγει αντικαταστάτη για χρόνο 
ίσο προς το υπόλοιπο της θητείας αυτού που αντικαθιστά. 
Η εκλογή του νέου Συμβούλου υποβάλλεται προς έγκριση 
στην πρώτη Γενική Συνέλευση μετά την εκλογή του. 

Άρθρο 18 

Υποχρεώσεις Συμβούλων 

1. Τα μέλη του Διοικητικού Συμβουλίου έχουν υποχρέ¬ 
ωση να συμμετέχουν ανελλιπώς στις συνεδριάσεις του. Η 
απουσία ενός μέλους χωρίς σπουδαίο λόγο από έξι συνε¬ 
χείς συνεδριάσεις ή για χρονική περίοδο τριών μηνών, ισο- 

δυναμεΙ με παραίτηση. 

2. Οι παραιτήσεις των μελών του Διοικητικού Συμβου¬ 
λίου υποβάλλονται μόνο στο Διοικητικό Συμβούλιο και γί¬ 
νονται αποδεκτές μόνο από αυτό. 

Άρθρο 19 

Σύγκληση Διοικητικού Συμβουλίου 

1. Το Διοικητικό Συμβούλιο συνέρχεται και συνεδριάζει 
στην έδρα της Εταιρείας. Το Διοικητικό Συμβούλιο συγκα- 
λείται από τον Πρόεδρο υποχρεωτικός τουλάχιστον μία 
φορά τον μήνα. 

2. Το Διοικητικό Συμβούλιο συνέρχεται εκτάκτως όταν 
το ζητήσει οποιοσδήποτε Σύμβουλος ή ο Γενικός Διευθυ¬ 
ντής, οπότε ο Πρόεδρος είναι υποχρεωμένος να ορίζει 
εντός δεκαημέρου την ημέρα της έκτακτης συνεδρίασης 
και να περιλαμβάνει στην αντίστοιχη ημερήσια διάταξη όλα 
τα θέματα που προτείνονται προς συζήτηση. 

Άρθρο 20 
Λήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει εγκύρως όταν παρίστανται τουλάχιστον τα 
2/3 των μελών του. 

2. Το Διοικητικό Συμβούλιο λαμβάνει αποφάσεις με 
απόλυτη πλειοψηφία των παρόντων μελών. Σε περίπτωση 
ισοψηφίας υπερισχύει η γνώμη του Προέδρου. 

Άρθρο 21 

Αρμοδιότητες Διοικητικού Συμβουλίου 

1. Το Διοικητικό Συμβούλιο ασκεί, ως ανώτατο επιτε¬ 
λικό όργανο, τη χάραξη της πολιτικής της Εταιρείας, επι¬ 
βλέπει την εφαρμογή της πολιτικής αυτής διά του Γ ενικού 
Διευθυντή, και έχει τη γενικότερη εποπτεία όλων των δρα¬ 
στηριοτήτων της Εταιρείας. 

2.0 Πρόεδρος του Διοικητικού Συμβουλίου προεδρεύει 
των συνεδριάσεών του, διευθύνει τις εργασίες του και έχει 
την ανώτατη εποπτεία της λειτουργίας της Εταιρείας. 

3. Ο Πρόεδρος είναι ο σύνδεσμος μεταξύ του Διοικητι¬ 
κού Συμβουλίου ως επιτελικού οργάνου και του Γ ενικού 
Διευθυντή, από τον οποίο ζητεί όλες τις αναγκαίες για την 
ενημέρωση του Διοικητικού Συμβουλίου πληροφορίες και 
του οποίου το έργο επιβλέπει, ενεργοποιώντας και παρα¬ 
κολουθώντας επιπλέον και όλους τους διαχειριστικούς 
ελέγχους που προβλέπονται από το άρθρο 25 και κάθε 
άλλη αρμοδιότητα που του εκχωρείται από το Διοικητικό 
Συμβούλιο. Ο Πρόεδρος υπογράφει όλες τις συμβάσεις 
ύστερα από έγκριση του Διοικητικού Συμβουλίου. 

4. Το Διοικητικό Συμβούλιο ποροσλαμβάνει και απολύει 
τον Γενικό Διευθυντή. 

5. Το Διοικητικό Συμβούλιο εισηγείται στη Γ ενική Συνέ¬ 
λευση τον ετήσιο ισολογισμό, την έκθεση των πεπραγμέ¬ 
νων, καθώς και τον ετήσιο προϋπολογισμό. 

6. Οι συζητήσεις και αποφάσεις του Διοικητικού Συμ¬ 
βουλίου καταχωρίζονται στο σχετικό βιβλίο πρακτικών και 
υπογράφονται από όλα τα μέλη που παρίστανται. Εάν 
οποιοσδήποτε Σύμβουλος αρνηθεί να υπογράψει, η άρ¬ 
νησή του καταγράφεται στα πρακτικά. 


Άρθρο 22 

Αποζημίωση Συμβούλων 

1. Στα μέλη του Διοικητικού Συμβουλίου μπορεί να χο¬ 
ρηγείται αποζημίωση για κάθε αυτοπρόσωπη παράστασή 
τους στις συνεδριάσεις του Διοικητικού Συμβουλίου ή πά¬ 
για αποζημίωση. Τ ο ποσό καθορίζεται από τη Γ ενική Συνέ¬ 
λευση και ισχύει μέχρι τη σύγκλιση της νέας τακτικής Γ ενι¬ 
κής Συνέλευσης. 

2. Κάθε άλλη αποζημίωση ή αμοιβή των μελών του Διοι¬ 
κητικού Συμβουλίου βαρύνει την Εταιρεία μόνο με ειδική 
προηγούμενη απόφαση της τακτικής Γ ενικής Συνέλευσης 
μετά από εισήγηση του Διοικητικού Συμβουλίου. 

3. Ο διορισμός μελών Δ.Ε.Π. στο Διοικητικό Συμβούλιο 
δε θεωρείται ως κατοχή δεύτερης θέσης. 

ΚΕΦΑΛΑΙΟ Η' 

ΓΕΝΙΚΟΣ ΔΙΕΥΘΥΝΤΗΣ 
Άρθρο 23 

Αρμοδιότητες και όροι εργασίας Γ ενικού Διευθυντή 

1. Ο Γενικός Διευθυντής έχει την επιμέλεια για την 
εκτέλεση των αποφάσεων της Γενικής Συνέλευσης και 
του Διοικητικού Συμβουλίου και ασκεί τη γενική διεύθυνση 
της Εταιρείας ως το ανώτατο εκτελεστικό της όργανο. 

2. Ο Γ ενικός Διευθυντής έχει κατ’ αρχήν ανεξαρτησία 
αποφάσεων στον τρόπο της διοίκησης και διαχείρισης της 
Εταιρείας μέσα στα πλαίσια των αρμοδιοτήτων που του 
εκχωρούνται από το Διοικητικό Συμβούλιο. 

Άρθρο 24 

Διαχειριστικοί έλεγχοι 

1.0 Γ ενικός Διευθυντής υπόκειται στους εξής εσωτερι¬ 
κούς ελέγχους, επιπλέον εκείνων που προβλέπονται από 
τη Νομοθεσία για τις Ανώνυμες Εταιρείες: 

(α) Εσωτερικός τακτικός έλεγχος 

(β) Εσωτερικός έκτακτος δειγματοληπτικός έλεγχος. 

2. Οι εσωτερικοί έλεγχοι είναι κατασταλτικοί. Διεξάγο¬ 
νται από ελεγκτές (αυάίΐοτε) ειδικών ελεγκτικών γρα¬ 
φείων, ημεδαπών και αλλοδαπών. Η ανάθεση του ελέγχου 
γίνεται από το Διοικητικό Συμβούλιο. Νέα ανάθεση στο 
ίδιο γραφείο δεν μπορεί να γίνει πριν περάσει τουλάχιστον 
μια πενταετία από τον προηγούμενο έλεγχο. 

3.0 εσωτερικός τακτικός έλεγχος είναι ετήσιος, αφορά 
την αμέσως προηγούμενη χρήση και διεξάγεται μετά το 
κλείσιμο του Ισολογισμού και πριν από τον τακτικό έλεγχο 
του Ν. 2190/1920. 

4. Ο εσωτερικός έκτακτος έλεγχος μπορεί να αφορά 
την τρέχουσα είτε να επεκταθεί σε οποιανδήποτε παρελ- 
θούσα χρήση και διεξάγεται τουλάχιστον μία φορά τον 
χρόνο σε μη τακτά χρονικά διαστήματα. 

5. Ο έκτακτος έλεγχος γίνεται μετά από εντολή του 
Διοικητικού Συμβουλίου και διεξάγεται αφενός σε τυχαίο 
δείγμα λογαριασμών και αφετέρου στους συγκεκριμένους 
εκείνους λογαριασμούς, των οποίων τον έλεγχο επιθυμεί 
εκάστοτε το Διοικητικό Συμβούλιο. 

6. Τους αριθμούς των λογαριασμών που θα ελεγχθούν 
ορίζει το Διοικητικό Συμβούλιο σε έκτακτη συνεδρίασή 
του, κατά την πρώτη ημέρα διεξαγωγής του έκτακτου 
ελέγχου. Οι αριθμοί των λογαριασμών του τυχαίου δείγμα- 

τος ορίζονται με κλήρωση. 

7. Τα πορίσματα των τακτικών και των εκτάκτων εσωτε¬ 
ρικών ελέγχων γνωστοποιούνται μόνο στο Διοικητικό Συμ¬ 
βούλιο, το οποίο υποχρεούνται να ενημερώνει αμέσως τον 
Πρύτανη του Ε.Μ. Πολυτεχνείου και τη Γεν. Συνέλευση. 

ΚΕΦΑΛΑΙΟ θ’ 

ΕΛΕΓΚΤΕΣ - ΕΠΟΠΤΕΙΑ 

Άρθρο 25 

Τακτικός έλεγχος 

1. Ο τακτικός έλεγχος της οικονομικής διαχείρισης και 
του Ισολογισμού της Εταιρείας ασκούνται από Ορκωτούς 
Ελεγκτές που ορίζονται από την τακτική Γενική Συνέ¬ 
λευση που προηγείται της προς έλεγχο χρήσης, με τη δια¬ 
δικασία του άρθρου 18 του Π.Δ. 226/92 (Α’ 120). 

2. Η αμοιβή των Ορκωτών Ελεγκτών καθορίζεται με την 
απόφαση ορισμού τους. 

3. Μέσα σε πέντε ημέρες από τη συνεδρίαση της Γενι¬ 
κής Συνέλευσης που τους όρισε, η Εταιρεία ανακοινώνει 
στους Ορκωτούς Ελεγκτές το διορισμό τους. Εφόσον οι 
Ορκωτοί Ελεγκτές δεν αποποιηθούν το διορισμό αυτόν 
μέσα στις επόμενες πέντε ημέρες, θεωρείται ότι τον 
έχουν αποδεχθεί και εφεξής ευθύνονται κατά το άρθρο 
37 του Ν. 2190/1920. 

Άρθρο 26 

Εποπτεία - Ελεγχος 

1. Η εποπτεία και ο έλεγχος της Εταιρείας ανήκουν στο 
Ε.Μ. Πολυτεχνείο και ασκούνται από τη Σύγκλητο αυτού, 
στα πλαίσια των αρμοδιοτήτων της ως Γενικής Συνέλευ¬ 
σης, σύμφωνα με το άρθρο 14 παρ. 1 του παρόντος κατα¬ 
στατικού. 

2. Η Εταιρεία δια του Προέδρου του Διοικητικού Συμ¬ 
βουλίου υποβάλλει στη Γενική Συνέλευση, εξαμηνιαίες 
εκθέσεις σχετικά με τη λειτουργία και δραστηριότητα της 
Εταιρείας και παρέχει χωρίς καθυστέρηση κάθε έγγραφο 
που ζητεί. 

3. Η Εταιρεία υπάγεται στην Εποπτεία του Κράτους που 
ασκείται από τον Υπουργό Εθνικής Παιδείας και θρη¬ 
σκευμάτων. Οι αρμοδιότητες του Υπουργού Εμπορίου, ως 
προς τη λειτουργία της, σύμφωνα με τη νομοθεσία για τις 
Ανώνυμες Εταιρείες ασκούνται από τον Υπουργό Εθνικής 
Παιδείας και θρησκευμάτων ο οποίος μπορεί να προβαί¬ 
νει στο διοικητικό, οικονομικό και διαχειριστικό έλεγχο, 
όταν κρίνει τούτο αναγκαίο. 

ΚΕΦΑΛΑΙΟ Γ 

ΕΤΑΙΡΙΚΗ ΧΡΗΣΗ - ΙΣΟΛΟΓΙΣΜΟΣ 
Άρθρο 27 
Εταιρική χρήση 

1. Η εταιρική χρήση έχει διάρκεια δώδεκα (12) μηνών. 
Αρχίζει την 1η Ιανουάριου και λήγει την 31η Δεκεμβρίου 
κάθε έτους, με εξαίρεση την πρώτη εταιρική χρήση που 
αρχίζει από τη νόμιμη σύσταση της εταιρείας με τη δημο¬ 
σίευση του παρόντος στην Εφημερίδα της Κυβερνήσεως 
και λήγει την 31 η Δεκεμβρίου 1996. 

2. Τον Ιούλιο κάθε έτους συντάσσεται έκθεση σχετικά 


με την πρόοδο των εργασιών της εταιρείας κατά το πρώτο 
εξάμηνο της χρήσης, αντίγραφο της οποίας υποβάλλεται 
στον Πρόεδρο της Γ ενικής Συνέλευσης της Εταιρείας. 

Άρθρο 28 

Ισολογισμός 

1. Η Εταιρεία υποχρεούται στο τέλος κάθε χρήσης να 
καταρτίσει τις ετήσιες οικονομικές καταστάσεις, σύμ¬ 
φωνα με τις διατάξεις των άρθρων 42 κ.ε. του Νόμου 
2190/1920. 

Γ ία τους κανόνες σύνταξης, δημοσιότητας και έγκρισης 
των ετήσιων οικονομικών καταστάσεων εφαρμόζονται οι 
διατάξεις του Ν. 2190/1920 και αφετέρου των εσωτερι¬ 
κών ελέγχων. 

2.0 ισολογισμός και το πιστοποιητικό των ελεγκτών δη¬ 
μοσιεύονται είκοσι ημέρες τουλάχιστον πριν από τη συνε¬ 
δρίαση της Γ ενικής Συνέλευσης, σε μία ημερήσια πολιτική 
εφημερίδα που κυκλοφορεί σε όλη τη χώρα και σε μία 
ημερήσια ή εβδομαδιαία οικονομική εφημερίδα, σύμφωνα 
με την παρ. 2 του άρθρου 26 του Ν. 2190/1920, όπως 
ισχύουν (άρθρο 25 του Π.Δ. 409/1986 και 18 παρ. 2 του 
Ν. 1797/1988). 

3. Μέσα σε είκοσι ημέρες από την έγκριση του ισολογι¬ 
σμού από την Τακτική Γενική Συνέλευση, υποβάλλεται 
στη Γ ενική Συνέλευση της εταιρείας αντίγραφο του εγκρι- 
θέντος ισολογισμού. 

Άρθρο 29 

Πόροι της Εταιρείας - 
Καθαρά έσοδα και διάθεσή τους 

1. Τα έσοδα που πραγματοποιεί η Εταιρεία διακρίνονται 
σε ίδιους αυτής πόρους και σε πόρους που ανήκουν στο 
Εθνικό Μετσόβιο Πολυτεχνείο των οποίων η εταιρεία έχει 
τη διοίκηση και διαχείριση. 

Α. Πόροι της Εταιρείας είναι: 

α) Ποσοστό επί των εισπράξεων από τη διαχείριση της 
περιουσίας του Ε.Μ. Πολυτεχνείου, όπως ορίζεται στην 
παρ. 3 του άρθρου αυτού. 

β) Δωρεές, κληρονομιές, κληροδοσίες, επιχορηγήσεις, 
εισφορές, χορηγίες και κάθε άλλο έσοδο από κρατική ή 
ιδιωτική πηγή, οικονομική στήριξη από την Ευρωπαϊκή 
Ένωση ή άλλους διεθνείς Οργανισμούς. 

γ) Έσοδα από επενδύσεις χρηματικών κεφαλαίων. 

Β. Πόροι του Ε.Μ. Πολυτεχνείου των οποίων η διαχεί¬ 
ριση μπορεί να έχει η εταιρεία είναι: 

α) Τα ποσά που προβλέπονται κάθε χρόνο στην τακτικό 
προϋπολογισμού ή στο πρόγραμμα δημοσίων επενδύ¬ 
σεων, για την ανέγερση, εξοπλισμό και λειτουργία των εκ¬ 
παιδευτικών μονάδων του Ε.Μ. Πολυτεχνείου. 

β) Τα έσοδα από την εκποίηση των εν γένει περιουσια¬ 
κών στοιχείων του Εθνικού Μετσόβιου Πολυτεχνείου. 

2. Η περιουσία του Εθνικού Μετσόβιου Πολυτεχνείου, 
την οποία διαχειρίζεται η εταιρεία απεικονίζεται ξεχωρι¬ 
στά και αναλυτικά με ιδιαίτερο λογαριασμό, διατίθεται δε 
προς εκτέλεση του σκοπού της εταιρείας, ύστερα από 
απόφαση του Διοικητικού Συμβουλίου της. 

3. Η Εταιρεία για την κάλυψη δαπανών λειτουργίας της 
έχει δικαίωμα σε ποσοστό επί των εισπράξεων από την εν 
γένει διαχείριση της περιουσίας του Εθνικού Μετσόβιου 
Πολυτεχνείου, το ύψος του οποίου καθορίζεται με από¬ 
φαση της Γ ενικής Συνέλευσης της Εταιρείας. 

4. Καθαρά κέρδη της Εταιρείας είναι αυτά που προκύ¬ 
πτουν, αφού αφαιρεθούν από τα ακαθάριστα έσοδα άλα 
τα έξοδα, οι ζημιές, οι αποσβέσεις και κάθε άλλο βάρος. 
Από τα καθαρά κέρδη ποσοστό δέκα τοις εκατό (10%) 
αφαιρεΐται για το σχηματισμό τακτικού αποθεματικού. Η 
κράτηση αυτή παύει να είναι υποχρεωτική όταν το αποθε- 
ματικό καλύψει ποσό ίσο με το ένα τρίτο (1/3) του Μετοχι¬ 
κού Κεφαλαίου. Αν όμως μειωθεί για οποιοδήποτε λόγο, η 
κράτηση επαναλαμβάνεται μέχρι το ίδιο όριο. Το υπόλοιπο 
των καθαρών κερδών διατίθεται με απόφαση της Γενικής 
Συνέλευσης. 

ΚΕΦΑΛΑΙΟ ΙΑ" 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 30 

Εσωτερικός Κανονισμός 

1. Με τον Εσωτερικό Κανονισμό λειτουργίας της Εται¬ 
ρείας ο οποίος καταρτίζεται από το Διοικητικό Συμβούλιο 
(Δ.Σ.) και εγκρίνεται από τη Γενική Συνέλευση (Γ.Σ.), ορί¬ 
ζονται οι υπηρεσιακές μονάδες της Εταιρείας, η διάρ¬ 
θρωση και οι αρμοδιότητές τους, οι οργανικές θέσεις, οι 
βαθμοί και τα τυπικά προσόντα πρόσληψης σ’ αυτές, οι 
κανόνες που διέπουν γενικά την υπηρεσιακή κατάσταση 
του προσωπικού της Εταιρείας καθώς και οι αποδοχές 
του. 

2. Οι υπάλληλοι και τα εν γένει στελέχη της Εταιρείας 
ευθύνονται αστικώς ως δημόσιοι υπάλληλοι, οι δε ασκού- 
ντες διαχείριση ευθύνονται γι’ αυτήν κατά τις διατάξεις 
του αστικού και εμπορικού δικαίου, όπως οι διαχειριστές 
εταιρειών του ιδιωτικού τομέα. 

3. Οι υπάλληλοι του Ε.Μ. Πολυτεχνείου δεν μπορούν να 
απασχολούνται παράλληλα και στην Εταιρεία με αμοιβή. 

Άρθρο 31 

Πρώτο Διοικητικό Συμβούλιο 

1. Ο Πρόεδρος, ο Αντιπρόεδρος και τα λοιπά μέλη του 
πρώτου Διοικητικού Συμβουλίου ορίζονται με πράξη του 


Πρύτανη, ύστερα από απόφαση της Συγκλήτου, μέσα σε 
δύο μήνες από τη δημοσίευση του Διατάγματος αυτού. Η 
πράξη διορισμού φέρει τον τύπο που προβλέπουν οι δια¬ 
τάξεις της Νομοθεσίας περί Ανωνύμων Εταιρειών και δη¬ 
μοσιεύεται στην Εφημερίδα της Κυβερνήσεως, στο Τεύ¬ 
χος Ανωνύμων Εταιρειών. 

2. Η θητεία του πρώτου Διοικητικού Συμβουλίου είναι 
διετής. Το Διοικητικό Συμβούλιο υποχρεούται πριν από τη 
λήξη της θητείας του να συγκαλέσει τη Γενική Συνέλευση 
για την εκλογή του πρώτου οριστικού Διοικητικού Συμβου¬ 
λίου. 

Άρθρο 32 

Οικονομική επιβάρυνση του Ε.Μ. Πολυτεχνείου 

Πέρα από την κάλυψη του μετοχικού κεφαλαίου της 
Εταιρείας σύμφωνα με το άρθρο 4 του παρόντος και πέρα 
από την τυχόν προσφορά υπηρεσιών (χωρίς πρόσθετη 
αμοιβή) από μέλη της Παν/κής κοινότητας, το Ε.Μ. Πολυ¬ 
τεχνείο δεν θα υποβληθεί σε οποιαδήποτε άλλη δαπάνη 
για τη λειτουργία της Εταιρείας ωσότου η δραστηριότητά 
της αρχίσει να αποφέρει αύξηση των προσόδων από την 
περιουσία του και το κόστος της λειτουργίας της Εται¬ 
ρείας μπορεί να χρηματοδοτείται από μέρος της αύξησης 
αυτής. 

ΑΡΘΡΟ ΤΡΙΤΟ 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 ΜαΤουΙΘΘΘ 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ 4 ΘΡΗΣΚ/ΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΈΟΡΠΟΣ Α. ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 « ΑΘΗΝΑ 104 32 « ΤΕΙΕΧ 223211 ΥΡΕΤ ΟΒ « ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. _ 

5225761 ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061) 271249 

5248141 Κόρινθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

5248320 Δημοκρατίας 1 Τ.Κ. 691 00 _ 26522 

Μέχρι 16 σελίδες 100 δρχ. 

Από 16 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 . 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 » 

Δ' (Απαλλοτριώσεις, πολεοδομία κτλ.) 

50.000 > 

2.500 » 

Αναπτυξιακών Πράξεων (Τ.Α.Π.Σ.) 

25.000 » 

1.250 » 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 » 

500 > 

Παράρτημα (Πίνακες επιτυχόντων διαγωνισμών) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Ανωνύμων Εταιρειών & Ε.Π.Ε. 

150.000 » 

7.500 » 

Προκηρύξεων Α.Σ.Ε.Π. 

10.000 » 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναιρερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά απά ΟΘ.ΟΟ' έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












